<b>תשובה </b>על מה ששאלתם בראובן שמכר לשמעון ביתו בשבעים דינרים וכו' אם מתחלה התנו על כך שיקחנו בשבעים על מה שימתין לו על שאר המעות ודאי אסור ולזה אמרו מכר לו את השדה ואמר לו אם מעכשיו אתה נותן לי הרי היא בי"ב סלעים ואם בגורן בי"ב מנה אסור ואם כן אינו מעלה אלא השום שהיה שוה בעת המכר ואם מתחלה לא היה כך הרי זה הפסיד כי אין אונאה לקרקעות כי הוא רצונו בבית ונותן יותר מאחר שאין רצונו בה ולכן חייב לשלם לו כי אין זה מפני ההמתנה שיאמר אגר נטר לי נמצינו למדין שאם מתחלה נתנו כך מפני ההמתנה ודאי אסור ואם לאו אלא שהוא רצונו בה ורצה לתת לו שבעים ישלם השאר וכך הדין: